মৌলবাদ সাম্রাজ্যবাদ-সৃষ্ট মতবাদ। জঙ্গিবাদ সাম্রাজ্যবাদ-সৃষ্ট মতবাদ। ইঙ্গ-মার্কিন সাম্রাজ্যবাদী শক্তির পরিচালনায় মৌলবাদবিরোধী, জঙ্গিবাদবিরোধী আন্দোলন করে বা যুদ্ধ করে মৌলবাদ-জঙ্গিবাদের চক্র থেকে মুক্ত হওয়া যাবে না। যে শক্তি সাপ হয়ে কামড়ায় আর ওঝা হয়ে ঝাড়ে, তার দ্বারা কি সাপের কামড়ে মৃত্যুর হাত থেকে রক্ষা পাওয়া যায়? ইঙ্গ-মার্কিন সাম্রাজ্যবাদী শক্তির নেতৃত্বে পরিচালিত হয়ে মৌলবাদ-জঙ্গিবাদের চক্র থেকে উদ্ধার লাভ করা যাবে না। মানবজাতির নৈতিক পতন আজ এমন এক অবস্থায় পৌঁছেছে যে, মধ্যপ্রাচ্যে আগ্রাসী যুদ্ধের বিরুদ্ধে, গণহত্যার বিরুদ্ধে কোনো প্রতিবাদ নেই, যুদ্ধ থামানোর ও বিদেশি সেনাদের বিতাড়নের জন্য কোনো আন্দোলন নেই। আদর্শগত কোনো অনুসন্ধিৎসা নেই।